Седамдесет анегдота/7


ДИМИТРИЈЕ ДАВИДОВИЋ

1.
Једном Д. Давидовић, секретар Кнеза
Милоша, пошавши по службеном послу
из Крагујевца, поведе уза се много 
пратилаца.

Гледајући га са доксата свога ,
Кнез Милош ће рећи:
— Кад је тражио место у Србији,
нудио је и војничке услуге своје, а сада
ене га шта чини: не сме сам да пође ни
до Метина Брда!

По том, сетивши се шта му вреди
Давидовић, брзо додаде:
— Ако, ако! Боље сече пером него
ножем. А то и јест добро!

2.
Познато је да је Давидовић био 
у многе тајне радове Кнеза ,
коме је у дипломатским пословима
био десна рука. —

Зато му један пут рече Димитрије
Исаиловић:

— Мал’ те се нећете некад обући у
Господарево одело!
— Може бити да бих га и умео
обући али сумњам да бих га знао свући!
— одмах одговори Давидовић, и остави
озбиљнога Исаиловића да размишља о
значају тих речи.

1911.